**עמית/ה נכבד/ה שלום רב,**

**הנדון: הודעה על השלמת הליך העברת ניהול מרצון של קופות הגמל בניהול אישי מניהול הפניקס פנסיה וגמל בע"מ לניהול גלובל נט ניהול קופות גמל (ג. נ. נ. ק. ג.) בע"מ**

גלובל נט ניהול קופות גמל (ג. נ. נ. ק. ג.) בע"מ, (ח.פ.516463635) (להלן:"**גלובל נט**"), מתכבדת בזאת להודיעך, כי ביום 01/05/2022 הושלם הליך העברת ניהול קופות הגמל בניהול אישי המפורטות להלן, מניהולה של חברת הפניקס פנסיה וגמל בע"מ (להלן: "**הפניקס**") לניהולה של גלובל נט (להלן ייקראו בהתאמה: **"מועד ההשלמה"**, "**הליך העברת הניהול**").

החל ממועד ההשלמה, ניהולן של קופות הגמל בניהול אישי המפורטות להלן מבוצע באמצעות גלובל נט, אשר תמשיך לנהל את קופות הגמל בניהול אישי בנאמנות עבור עמיתיה.

כחלק מהליך העברת הניהול, אישר הממונה על רשות ההון את שינוי שמות קופות הגמל שהועברו לניהולה כאמור, בהתאם למפורט להלן:

|  |  |  |
| --- | --- | --- |
| **שם הקופה לפני הליך העברת הניהול** | **מס' הקופה** | **שם הקופה לאחר הליך העברת הניהול** |
| הפניקס תגמולים בניהול אישי – לשעבר אקסלנס | 1541 | גלובל נט גמל IRA |
| הפניקס תגמולים בניהול אישי – לשעבר אי בי אי | 2098 | גלובל נט גמל בניהול אישי |
| הפניקס השתלמות בניהול אישי – לשעבר אקסלנס | 1542 | גלובל נט השתלמות IRA |
| הפניקס השתלמות בניהול אישי – לשעבר אי בי אי | 2100 | גלובל נט השתלמות בניהול אישי |

(להלן: "**קופות הגמל בניהול אישי**").

הליך העברת הניהול נעשה בהתאם להוראת סעיף 41 לחוק הפיקוח על שירותים פיננסיים (קופות גמל), התשס"ה-2005 (להלן: "**חוק קופות גמל**"), ולהוראות הממונה על רשות שוק ההון, ביטוח וחיסכון במשרד האוצר (להלן: "**הממונה**").

יודגש, כי אין בביצוע הליך העברת הניהול כדי לפגוע בזכויותיך בחשבונך בקופת הגמל בה הנך עמית, והן תישארנה ללא שינוי. משמעות המונח "תישארנה ללא שינוי" הינה כי זכויות העמיתים לא תיפגענה מעצם העברת הניהול ורציפותן תמשך כאילו לא חל כל שינוי.

לידיעתך, כל עמית זכאי להעביר את כספיו הצבורים בקופת הגמל בניהול אישי לכל קופת גמל אחרת לאותה מטרה שיבחר, בכפוף להוראות הדין.

מתוקף היותה חברה מנהלת, גלובל נט רשאית לשנות את תנאי ניהול חשבונך בקופות הגמל והכל בהתאם ובכפוף להוראות הדין.

אנו עומדים לרשותך בכל שאלה או הבהרה שתידרש לך בקשר עם הליך העברת הניהול. ניתן לפנות אלינו, בהתאם לפרטים המפורטים להלן:

מען: ז'בוטינסקי 9 ,בני ברק 5126417

טל': 03-5707666

כתובת אתר אינטרנט: [www.globalnetgemel.co.il](http://www.globalnetgemel.co.il)

כתובת דוא"ל לפניות : sherut@gngemel.co.il

בכבוד רב,

גלובל נט ניהול קופות גמל